Pistorius: Uitlek van inligting ondersoek | Nuus24
Johannesburg – Die polisie ontken dat hy belangrike inligting oor Oscar Pistorius se moordsaak laat uitlek het.“Ek weet nie waar mense hierdie stories kry nie,” het lt.kol. Katlego Mogale aan Sapa gesê.Mogale het verwys na sekere berigte wat in koerante verskyn het.City Press het berig bronne na aan die polisieondersoek het aan die koerant gesê ‘n bebloede krieketkolf is in die atleet se huis gevind. Die berig het ook melding gemaak van ‘n oproep wat die sportheld vroegoggend aan sy pa gemaak het. Pistorius word van die moord op sy vriendin, Reeva Steenkamp, aangekla nadat sy op Valentynsdag in sy huis doodgeskiet is. Intussen het die nasionale vervolgingsgesag geëis dat die media-bron geïdentifiseer word.Medupe Simasiku, woordvoerder van die NVG, sê die koerant “moet bevestig waar hy die inligting gekry het.” Volgens die woordvoerder word dié uitlek van inligting “baie ernstig” opgeneem, en dat ‘n ondersoek van stapel gestuur is om uit te vind wie die inligting aan die media verskaf het.Simasiku sê die NVG het geen inligting ontvang soos wat in die koerant gepubliseer is nie. Sy het bygevoeg dat die inligting wat uitgelek is verkeerd kan wees.Volg Nuus24 op Twitter - SAPA